Мажор
Мажор (латынча major – чоң, улуу) – добуш катарынын туруктуу баскычтары чоң үч үндөштүктү (1, 3, 5 баскыч) түзгөн лад. Мажор минорго тескерисинче шаңдуу, көтөрүңкү үн чыгарат. Мажордун минорго карама-каршылыгы музыкадагы маанилүү эстетикалык каражаттардын бири. Мажордун гармониялык, мелодикалык, накта (табигый) ж. б. түрлөрү бар.
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7